PATVIRTINTA

Anykščių vaikų lopšelio-darželio

„Žiogelis“

Direktoriaus 2021 m. sausio d.

Įsakymu V Nr.

**ANYKŠČIŲ VAIKŲ LOPŠELIS – DARŽELIS „ŽIOGELIS“**

**2021 METŲ VEIKLOS PLANAS**

1. **ĮVADAS**

Anykščių vaikų lopšelis-darželis „Žiogelis“– bendrosios paskirties lopšelis

darželis, kurio steigėjas yra Anykščių rajono savivaldybė.

2020 metais veikė 7 grupės: 3 lopšelio, 3 darželio, 1 priešmokyklinio ugdymo. Rugsėjo 1-ios duomenimis grupėse buvo ugdomi 134 vaikai, iš jų 49 ugdytiniai iki 2 metų amžiaus, 62 vaikai 3-5 metų ir 23 priešmokyklinio amžiaus ugdytinių. Grupės pilnai sukomplektuotos, neturime mišrių grupių, grupes komplektuojame pagal vaikų gimimo metus.

2020 metais į kolektyvą įsijungė naujų mokytojų. Įstaigoje dirba 18 mokytojų, turinčių šias kvalifikacines kategorijas: 6 mokytojai turi vyr. mokytojo, 4 turi mokytojo 1 – mokytojas metodininkas, 1 neformaliojo ugdymo vyr. mokytojas, 1 logopedas metodininkas, 1 vyr. socialinis pedagogas, 1 informatikos mokytojas metodininkas ir 1 kūno kultūros vyr. mokytojas.

Direktorius ir direktoriaus pavaduotojas ugdymui atestuoti III vadybinei kategorijai. Mokytojų ir direktoriaus pedagoginis darbo stažas 1 iki 30 ir daugiau metų.

Ikimokyklinio amžiaus grupių vaikai ugdomi vadovaujantis vaikų lopšelio-darželio „Žiogelis“, Ankstyvojo ugdymo vadovu“. Priešmokyklinio amžiaus grupėje ugdymas organizuojamas vadovaujantis Bendrąja priešmokyklinio ugdymo ir ugdymo (si) programa. Integruojama „Po tėviškės dangum“ etnine programa, sveikatos ugdymo programa ,,Noriu augti sveikas“, „Alkoholio, tabako ir kitų psichiką veikiančių medžiagų vartojimo prevencijos programa“, prevencinė socialinė patyčių programa, gyvenimo įgūdžių programa Darni mokykla. Jau antri metai įgyvendiname socialinio-emocinio ugdymo programą Kimočiai. Ji skirta supažindinti vaikus su jausmais: ,,laimingas“, ,,liūdnas“, ,,drąsus“, ,,piktas“ ir kt. užsiėmimai vyksta pagal specialistų paruoštą programą. 2020 birželį mėnesį sužinojome jog esame laimėję Sporto rėmimo fondo projektą ,,Aš judu ir tave kviečiu“. Įstaigą pasiekė 74 tūkstančių finansavimas.

Lopšelyje-darželyje veikia baseinas. Įstaigoje papildomai vaikai ugdomi informacinių technologijų užsiėmimuose, sportinių šokių, dailės, krepšinio, dviračių ABC, plaukimas, anglų užsiėmimuose.

**II. SITUACIJOS ANALIZĖ**

2020 metais, įgyvendinant lopšelio-darželio veiklos planą buvo siekiama:

**Tikslas:** kokybiško, šiuolaikiško ugdymo proceso organizavimą bei sveikos, saugios ir šiuolaikinius ugdymo(si) reikalavimus atliepiančios bendruomenės poreikius atitinkančios aplinkos kūrimą.

* **Uždaviniai:** Stiprinti bendravimo įgūdžius, gebėjimą suprasti ir išklausyti kitus,
* Daugiau dėmesio specialiųjų poreikių turintiems vaikams, teikti pagalbą šeimai.
* Organizuoti bendruomenę suburiančius renginius.
* Šiuolaikinės, saugios bendruomenės poreikius atitinkančios aplinkos kūrimas.
* Materialinės bazės turtinimas IKT technologijomis.

Įgyvendinant 2020 metų veiklos planą, buvo siekiama ugdyti kūrybišką asmenybę, pasitikinčią savimi, gebančią logiškai mąstyti, drąsiai reikšti savo mintis, turėti savo nuomonę. Siekėme, jog vaikai analizuotų, rastų sprendimus iš susidariusios situacijos. Šiuo tikslu siekėme bendro tėvų ir mokytojų bendradarbiavimo. Ugdymo procese taikyti įvairūs būdai ir metodai: aktyvieji mokymo metodai, tiriamieji, eksperimentai, projektinė struktūruota veikla, informacinės technologijos ir kt.), kurie padėjo siekti geresnio ugdymo (si) rezultato. Vykdyta žalingų įpročių , korupcijos prevencija. Dalyvauta mėnuo ,,Be patyčių“, ,,Smurtui – ne“, ,,Tolerancijos diena“, ,,Gerumo akcija“

Siekiant patenkinti pirmąjį uždavinį ir gerinti bendravimo įgūdžius, klausėme vaikų nuomonės, argumentų, kodėl jie taip galvoja. Vaikai ir mokytojai kartu ieškojo būdų, kaip būti kūrybiškiems šiuolaikinėje mokykloje, kaip išmokti bendradarbiauti, savarankiškai priimti sprendimus, dalyvauti mokymosi ir ugdymosi procese. Kūrybiškumas ir kritinis mąstymas leido ieškoti ir analizuoti panašias situacijas, atpažinti ar rasti klaidas, identifikuoti reikiamą informaciją, išsakyti savo nuomonę. Didelis dėmesys buvo skirtas vaikams parenkant bei jiems patiems pasirenkant kuo įdomesnes ir įvairesnes aktyvaus judėjimo ir savęs realizavimo formas Sėkmingai vaikų adaptacijai darželyje ir nuovargio prevencijai mažinti, vyko žaidimai su vandeniu, smėliu bei relaksaciniai užsiėmimai. Kokybišką ikimokyklinio ir priešmokyklinio ugdymo programų įgyvendinimą, pavyko įgyvendinti planuojant bei organizuojant ugdomąjį procesą lopšelyje-darželyje, atsižvelgiant į individualius kiekvieno ugdytinio poreikius, taip pat analizuojant pedagoginės ir metodinės veiklos rezultatus metodinėse grupėse, Vaiko gerovės komisijos, mokyklos tarybos ir lopšelio-darželio tarybos posėdžiuose bei tėvų susirinkimuose.

Bendradarbiavome su šeima ir visuomene, organizavome įvairius sveikos gyvensenos ugdymo renginius, įgyvendinome sveikatingumo projektus, daug dėmesio skyrėme vaikų sveikos mitybos įgyvendinimui. Ir toliau šiais metais virėjos tobulinosi sveikos mitybos kursuose. projekte „Sveika mityba“ dalyvavo maisto organizavimo specialistas, mokytojai, tėvai. Stiprindami ir plėtodami vaikų sveikatos stiprinimą, dalyvavome Europos Sąjungos remiamose programose „Vaisių vartojimo skatinimas mokyklose“ ir „Pienas vaikams“. Šių programų įgyvendinimas padeda formuoti ugdytinių taisyklingos mitybos įpročius, kurie yra vieni svarbiausių veiksnių, užtikrinančių vaikų sveikatą.

Įgyvendindami antrąjį uždavinį siekėme patenkinti specialiųjų vaikų poreikius. Mokytojos ruošė jiems darbus, skatino įsijungti su visais vaikais į grupinę veiklą, skyrė ir individualias užduotis, džiaugėsi įsijungusių tėvelių pagalba. Užsakytos specialios priemonės, kiaušinis-supynės, balansiniai skrituliai. Mokytojos daug dirbo su vaikų šeimomis, kad geriau suprastų vaiką, keitėsi informacija su tėvais. Bendrom pastangomis geriau sekėsi vaikams pritapti, jau bandė eiti į sporto salę, dalyvauti muzikos pamokoje. Logopedas dirbdamas su šiais vaikais pagerino kalbos ir kalbėjimo įgūdžius. Socialinis pedagogas šiems vaikams suteikė pasitikėjimo savo jėgomis, drąsos bandyti, kurti, o svarbiausia išmokė džiaugtis savo rezultatu.

Perėjus dirbti į nuotolinį ugdymą buvo iššūkis tiek mokytojams, tiek tėvams, tiek vaikams. Grįžtamąjį ryšį sulaukdavo ne iš visų tėvelių, kai kurie buvo atidžiai įsijungę ir atlikdavo visas pateiktas užduotis. Per pavasario karantiną mokytojos daugiau bendravo ir taikė asinchroninį ugdymą. Ne viską sekėsi vykdyti darnaus vystymosi įgūdžių formavimo programoje ,,Darni mokykla“, kuri skatina atsakingai elgtis su gamtos ištekliais, rinktis sveikesnį maistą, švaresnį transportą. Pasitarus su šios programos vadovais ir Darnios Mokyklos mokyklomis – dalyvėmis, veikla buvo sustabdyta ir suplanuota veikla perkelta į 2021 metus tęsti toliau.

Mūsų mokytojų užsidegimu, gebėjimu sudominti vaikus ir tėvus vyko nemažai konkursų, parodų. Buvo organizuoti 16 tradiciniai ir 10 netradiciniai renginiai, 5 parodos, 2 konkursai. Dalyvauta rajono renginiuose, dviejuose miesto projektuose, septyniuose šalies.

Buvo suorganizuotos veiklos, gaminamos priemonės vaidybiniams žaidimams, įtraukti tėveliai.

Kadangi 2020 metai buvo paskelbti Tautodailės ir Bendruomenių matais tai dar spėjome surengti nuostabų renginį ,,Auskim, auskim dailią juostą“ Be galo gražūs ir šilti susitikimai vyko tarp mūsų bendruomenės. Rišti tautines juostas visas mokė buvusi mūsų mokytoja Regina Varaškevičiūtė. Priešmokyklinio ugdymo mokytoja Genovaitė Orlovienė dar iki karantino suorganizavo priešmokyklinukams keletą įdomių veiklų kaip ,,Išsikepkime savo vardo raidę – sausainį“. Taikė kitus netradicinius būdus. Spėjome pasidžiaugti ir Vasario -16 švente. Šiemet ji išsiskyrė ypatingu tautiškumu. Visa bendruomenė vilkėjo tautiškais rūbais.

Suspėjome įsijungti į sporto projektą ,,OP“ maloniai buvome nustebinti, kad buvome vienintelis darželis respublikoje tarp mokyklų. Sulaukėme daug šio projekto rengėjų dėmesio.

,,Bitučių“ grupė vykdė projektą ,,Pieno paslaptys“. Su mokytoja Rita aiškinosi kaip iš pieno pasidaro sviestas. Su šiuo projektu dalyvavo respublikiniame projekte ,,Kaip ant mūsų stalo atkeliauja....“ Už šią veiklą sėkmingai gauta I vieta ir prizas išvyka į ožkyčių ūkį Širvintų rajone. Pradėjome dalyvauti RIUPKKA projekte, deja tik I etape. Vyko tradicinės Darželio šventės, dienos: Tolerancijos diena“, penktą kartą dalyvavome Anykščių savivaldybės ,,Lietuvių kalbos metai“ dienose, Nuotoliniu asinchroniniu būdu vykdėme ,,Mėnuo be patyčių“, ,,Žemės valanda“, ,,Žmogaus dovana Žemei“.

Iš metodinės pusės pasidalinome tuo, kuo esame stiprūs. Kasmet dalyvaujame respublikiniame konkurse ,,Edukacinės erdvės lauke“ Šiemet įkūrėme 4 naujas erdves ir surengėme metodinę lauko dieną rajono ikimokyklinių įtaigų mokytojams. Naujai įrengtas daržas. Jame puikiai augo bulvės, pomidorai, salierai, moliūgai. Įrengta laistymo sistema

Praėjusiais metais laimėto saugaus eismo projekto įrengta saugaus eismo aikštelė. .Pastatyti 8 kelio ženklai. Sėkmingai vyksta Sporto rėmimo fondo laimėtas projektas. Kūno kultūros mokytoja Sonata išjudino visą bendruomenę. Vyksta iki šiol nebuvę užsiėmimai: joga, batutų mankšta, dviračiai, krepšinis, plaukimas. Įsijungė ir suaugę, kuriems vyksta jogos ir batutų užsiėmimai. O ypač atsinaujinome savo sporto bazę. Sporto salėje pakeista grindų danga, nupirkti batutai, kamuoliai, sporto apranga, treniruokliai.

Sėkmingai įgyvendintas – materialinės bazės turtinimas ir modernizavimas. Virtuvėje atnaujinta įranga, keptuvės, samčiai, puodai, virdulys. Nupirkti 2 kompiuteriai, 2 monitoriai, planšetiniai kompiuteriai. Socialinės pedagogės kabinetas papildytas naujomis sensorinėmis priemonėmis. Pakeistos visų grupių, kabinetų, salių, skalbyklos durys. Nupirkta belaidė mikrofonų sistema. Įstaigai skirtos lėšos buvo naudojamos racionaliai ir taupiai, sprendimai buvo derinami su Mokyklos taryba, bendruomene. Iš mokinio krepšelio lėšų įsigyta: naujų šiuolaikiškų ugdymo priemonių, žaislų, atnaujintas smėlis visų grupių aikštelėse. Perdažyti esami lauko įrenginiai, pertvarkytas plokščiapėdystė profilaktikai skirtas lauko takas. Sensorinių pojūčių lavinimui juostelių labirintui padarytas stogas.

Bendruomenė puoselėjo tradicijas, išlaikė įstaigos savitumą, kūrė saugesnę ir gražesnę aplinką. Darbuotojai, ugdytiniai ir jų tėvai skatinti padėkos raštais, žodžiu. Informacija apie lopšelio-darželio veiklą skelbėme internetinėje svetainėje www.anyksciuziogelis.lt, bei socialinėje erdvėje f /Žiogelis, Anykščių vaikų lopšelis-darželis, bendrauta su ugdytinių tėvais ir pedagogais socialinių tinklalapių uždarose grupėse.

Glaudžiai bendradarbiauta su socialiniais partneriais. Su L. ir S. Didžiulių bibliotekos vaikų skyriumi vykdytas projektas ,,Pažinkime knygeles“, deja spėjome sudalyvauti tik viename susitikime. Mūsų ugdytinių veikla buvo nušviesta rajono spaudos puslapiuose. Su gražia akcija, pasitinkant Šventas Kalėdas visada lankydavome Aknystų globos namų gyventojus, deja šiemet perdavėme Kalėdinį vaikų ir socialinės pedagogės Vilmos gamintą vainiką bei vaikų palinkėjimus. Dėl karantino susitikti nepavyko. Bet karantinas nesutrukdė rinkti maistą beglobiams gyvūnėliams. Labai aktyviai įsijungė visos grupės. Padovanota sauso maisto, maisto skardinėse ir šuniukams, ir katėms. Sulaukėme atnešant net gultų, žaislų, vitaminų. Visas šis gėris perduotas VŠĮ ,,Pūkuota svajonė“ Dalyvavome visuose renginiuose, kuriuos galima buvo nušviesti nuotoliniu būdu. Tai Darnios Mokyklos Kalėdų konkursas, Aktyvios mokyklos .,,Apibėk mokyklą“.

Mūsų mokytojos ir pagalbos vaikui specialistai išklausė labai daug valandų kursų, seminarų, konferencijų. Iš didžiulės nuotolinių mokymų pasiūlos galima buvo atsirinkti ir prisitaikyti sau tinkamus ir norimus tobulėti savo srityje. Antras karantinas metų gale visiems buvo aiškesnis Dalis vaikų lankė įstaigą, tačiau dauguma buvo namuose. Mokytojos jau turėjo patirties tokiam sinchroniniam ir asinchroniniam darbui.

**Stiprybės, silpnybės, galimybės ir grėsmės (SSGG):**

|  |  |
| --- | --- |
| **STIPRYBĖS** | **SILPNYBĖS** |
| 1. Dirba kompetentingi, kvalifikuoti ir nuolat tobulėjantys mokytojai.  2. Aplinka jauki, saugi, estetiška, pritaikyta bendruomenės poreikiams.  3. Rengiame metodines dienas rajono ikimokyklinio ugdymo mokytojams, vadovaujame studentų praktikai.  4. Palaikome ryšius su socialiniais partneriais, plėtojame veiklą už įstaigos ribų su Lietuvos, užsienio ikimokyklinio ugdymo įstaigomis.  5. Vyrauja komandinis darbas.  6. Efektyvus, racionalus materialinių išteklių panaudojimas. | 1. Naujų , motyvuotų mokytojų trūkumas.  2. Įstaiga turi savo tradicijas, tačiau nepakankamai visi įsijungia, dalis lieka stebėtojais.  3. Lauko takeliai moraliai nusidėvėję,  nesaugūs vaikams, reikia keisti teritorijos tvorą.  4. Nepakankamas įstaigos savivaldos veiklumas.  6. Nerenovuotas pastatas.  7. Iššūkis susidraugauti su nuotoliniu ugdymo formomis, perteikimo būdais. |
| **GALIMYBĖS** | **GRĖSMĖS** |
| 1. Naujų, motyvuotų mokytojų pritraukimas.  2. Organizuoti bendruomenės veiklą, grindžiamą kiekvieno dalyvavimu, bendradarbiavimu, komandiniu darbo metodu ir atsakomybe.  3. Aktyvinti Darželio savivaldos institucijų veiklą.  4. Ugdyti bendruomenės poreikį keistis, kartu, su visa įstaigos bendruomene, ugdyti visiems priimtinas įstaigos vertybes bei kurti kultūrinį klimatą.  5. Įstaigos įvaizdžio kūrimui naudoti įvairius būdus bendradarbiavimas su socialiniais partneriais įvairių renginių organizavimas rajono, šalies pedagogams savo įstaigoje. | 1. Aktyviųjų įstaigos darbuotojų ,,perdegimo“ grėsmė. Nepakankamai aktyvus bendruomenės narių dalyvavimas priimant sprendimus, rengiant projektus bei sprendžiant iškilusius klausimus.  2. Daugėja vaikų, turinčių kalbos, ugdymosi sunkumų, emocijų ir elgesio sutrikimų.  3. Daugėja vaikų, turinčių ugdymosi sunkumų, emocijų ir elgesio sutrikimų. Tėvų lūkesčiai dažnai neatitinka vaiko raidos galimybių.  4. Tėvai nepripažįsta problemų, kurias galima išspręsti kvalifikuoto specialisto pagalba. Stokojama ugdymo tęstinumo namuose.  5. Lėšų trūkumas riboja pastato renovacijos – naujų erdvių viduje ir lauke kūrimo - darbus.  6. Jeigu ES finansuojamo projekto pirkimai vėluos, laiku nebus įvykdytos suplanuotos veiklos. |

Anykščių vaikų lopšelio-darželio „Žiogelis“ veiklos planas 2021 metams, parengtas atsižvelgus į strateginį įstaigos planą, bendruomenės poreikius, tėvų lūkesčius. Planu siekiama, įgyvendinti valstybinę švietimo politiką, teikti kokybiškas švietimo paslaugas, atitinkančias nuolat kintančias visuomenės reikmes, tenkinti anykštiečių ugdymosi poreikius ikimokyklinio ir priešmokyklinio ugdymo srityje, racionaliai, taupiai ir tikslingai naudoti švietimui skirtus išteklius. Veiklos planas 2021 metams, parengtas atsižvelgus į Anykščių rajono savivaldybės administracijos švietimo skyriaus 2021 metų veiklos prioritetus, Valstybine švietimo 2013-2022 metų strategija, **Geros mokyklos koncepcija.** Anykščių vaikų lopšelio-darželio „Žiogelis“ ugdymo (si) programa, sveikatos programa ,,Noriu augti sveikas“ 2017-2021 m. m. Darnios Mokyklos programa 2019-2021 m., Aktyvios Mokyklos planu, prevencine smurto ir patyčių programa 2019-2022 m., Anykščių rajono savivaldybės strateginiu 2019 – 2025 metų plėtros planu.

2021 m. veiklos planą įgyvendins Anykščių vaikų lopšelio-darželio „Žiogelis“ administracija, mokytojai ir kiti ugdymo procese dalyvaujantys specialistai, nepedagoginiai darbuotojai, ugdytiniai ir jų tėvai.

**III. VEIKLOS TURINYS**

**1. UGDYMO PROCESO KOKYBĖ 2020 METAMS**

**Tikslas:** Diegti naujas ugdymo formas ir metodus

Siekti bendruomenės narių tarpusavio supratimo, empatijos bei plėsti įstaigos bendradarbiavimą su socialiniais partneriais

**Uždaviniai:** Inovatyvių priemonių naudojimas ugdymo procese.

Tobulinti kūrybinių žaidimų, meninės, ugdomosios veiklos, judumo erdves.

Plėtoti bendruomenės veiklą, palaikant partneriškus santykius su šeima

Formuoti Darželio įvaizdį, savitumą, atspindint veiklos kryptis, rengiant edukacinius projektus su partneriais.

|  |  |  |  |  |
| --- | --- | --- | --- | --- |
| Priemonės | Atsakingi vykdytojai | | Laikas | |
| **I. Ugdomosios veiklos organizavimas:** | | | | |
| 1.Vaikų grupių sąrašų tikslinimas.  1.1 Vaikų grupių sąrašų parengimas.  1.2. Mokinių registro duomenų bazės tvarkymas.  1.3. Ugdomosios veiklos plano parengimas.  1.4. Pastovių veiklų (muzikos, kūno kultūros bei neformaliojo ugdymo) grafiko sudarymas.  1.5 Mokytojų darbo grafikų sudarymas. | Direktorius,  direktoriaus pavaduotojas  ūkio reikalams  Direktorius  Direktoriaus pavaduotojas ugdymui ir plano rengimo grupė  Direktoriaus pavaduotojas ugdymui | | 2021  sausis,  rugsėjis  Kas mėnesį | |
| 1.6. Pedagogų registro duomenų tvarkymas  1.8. Vaikų maitinimo organizavimas pagal naują Sveikatai palankus mitybą  1.9.Viešųjų pirkimų organizavimas, vykdymas  1.10. Prevencinių priemonių taikymas infekciniams susirgimams mažinti  1.11.Ugdytinių sveikatos priežiūros vykdymas, sergamumo ir lankomumo vertinimas ir analizė.  Saugos darbe užtikrinimas:  1.12.Darbuotojų sveikatos patikros kontrolė  1.13.Darbuotojų instruktavimas darbo, civilinės ir priešgaisrinės saugos klausimais | direktoriaus pavaduotojas ugdymui  maitinimo organizavimo ir higienos priežiūros specialistas  direktoriaus pavaduotojas ūkio reikalams  sveikatos priežiūros specialistas  sveikatos priežiūros specialistas  direktoriaus pavaduotojas ūkio reikalams | | 2021 sausis-rugsėjis  Pagal numatytus terminus  2021 sausis    Pagal nustatytą grafiką  2021  rugsėjis  pagal grafiką  2021  I ketvirtis | |
| **II. Mokytojų tarybos posėdžiai:** | | | | |
| 1.Dėl Darželio 2021-2025 m. m. strateginio plano įgyvendinimo ir pritarimo;  Dėl mokytojų kvalifikacijos tobulinimo plano;  Dėl suplanuotų projektų vykdymo.  2.Dėl Darželio darbo organizavimo vasarą;  Dėl Darželio struktūros ir grupių komplektavimo;  Dėl vaikų pasiekimo ir pažangos vertinimo;  3.Dėl Darželio 2022–2023 m. m. Darželio veiklos plano projekto;  Dėl paslaugų plėtros 2022-2023 m. m. | Direktorius,  direktoriaus pavaduotojas ugdymui, vyr. buhalteris mokytojai, specialistai, tėvų taryba  Direktorius, direktoriaus pavaduotojas ugdymui, mokytojai, specialistai  Direktorius, direktoriaus pavaduotojas ugdymui, mokytojai, specialistai | | 2021 sausis  2021 gegužė  2022 rugsėjis | |
| **II Vaiko gerovės komisijos posėdžiai** | | |  | |
| 1. Ikimokyklinio amžiaus vaikų, turinčių kalbos ir kalbėjimo sutrikimų, kalbos korekcijos rezultatų aptarimas  3. Vaikų, turinčių kalbos ir kalbėjimo kalbos sutrikimų, sąrašo sudarymas, derinimas su AŠPT ir tvirtinimas  4. Darbo su socialinės rizikos grupės, specialiųjų ugdymo (si) poreikių vaikais, rezultatų aptarimas.  5. Bendravimas ir bendradarbiavimas su Anykščių rajono savivaldybės administracijos socialiniu skyriumi, Tarpinstituciniu bendradarbiavimo koordinatoriumi, Utenos apskrities vaiko teisių apsaugos skyriumi Anykščių rajone | Vaiko gerovės komisijos nariai, mokytojai  Logopedas, grupių mokytojai  Socialinis pedagogas  Direktorius | | Du kartus į metus ir pagal būtinybę  Sausis  rugsėjis  2 kartus metuose ir pagal poreikį  2021–2022 m. m.  pagal poreikį | |
| **III. Metodinės tarybos posėdžiai** | | | | |
| 1. Dėl pritarimo 2021 metų metiniam veiklos planui;  Dėl 2020 metų Veiklos plano ataskaitos;  Dėl 2021–2022 metų mokytojų ir pagalbos mokytojui specialistų atestacijos;  Dėl 2020 m. biudžeto vykdymo rezultatų ir 2021 m. biudžeto.  2.,Kimočiai“ ugdymo metodai, jų panaudojimas veikloje. Savo idėjomis, patirtimi pasidalins mokytojos Stasė, Nemira  3. ,,STEAM Shool Label“ ir ,,eTwinning“ projektų integravimas į ikimokyklinio ir priešmokyklinio ugdymo programas. Patirtis ir privalumai. | | Direktorius, direktoriaus pavaduotojas ugdymui  Direktoriaus pavaduotojas ugdymui  Direktoriaus pavaduotojas ugdymui,  mokytojai dalyvaujantys veikloje. | 2021 vasaris  2021 balandis  2020 lapkritis | |
| **IV. RENGINIAI, PROJEKTAI** | |  | | |  |  |
| 1.Projektas ,,Paukšteliai – mūsų mažieji draugai“  1.1 Lesyklėlių gaminimas  1.2.Paroda ,,Žiemojantys paukščiai“  1.3.Pasakų, eilėraščių kūrimas apie paukštelius  1.4 Išvyka stebėti ančių, gulbių  1.5.Grįžta paukščiai. Pamėgdžiojimai. Inkilų gaminimas. | | Vykdo ,,Nykštukai“ ir kviečia visus | | 2021 sausis – balandis |
| 2.Tarptautinė Ačiū diena.  3.Darželio bendruomenės projektas ,,Sniego diena“  4. Metinis projektas ,,Aš galiu pats“? ,,Kodėlčiukų“ grupė  5. Metinis projektas ,,Atverkime duris į profesijų šalį“ ,,Bitučių“ grupė  6.Paroda ,,Tai kas gimsta iš snaigių“  7.Akcija ,,Aš bėgu“ , skirta Valstybės atkūrimo dienai – Vasario 16 paminėti  8.Vasario – 16 šventė – minėjimas ,,Aš laisvas pilietis....“  9. Kūrybinių darbų paroda ,,Šauniausia Užgavėnių kaukė“  10.Atvira mokytojos Ritos veikla ,,Žaidžiu ir eksperimentuoju“  11. Renginiai Lietuvių kalbos metams paminėti:  11.1 ,,Mūsų tautinis kostiumas“  11.2 ,,Lietuvių liaudies dainų popietė  11.3.,, Poezijos diena“ skirta paminėti poeto Vytauto Mačernio paskelbtiems metams.  12. ,,Boružėlių“ grupės projektas ,,Muilas ir vanduo – mano draugai“  13. ,,Nykštukų“ ir ,,Giliukų“ grupių projektas ,,Sveikata visus metus“ Vasario mėnesio iššūkis :  „Šiandien esu labai turtingas, nes esu sveikas“  14. ,,Drugelių“ , ,,Boružėlių“ grupės projektas Socialinių emocinių įgūdžių ugdymo programa ,,Kimočiai“ | | Mokytojos Enrika, Irena kviečia visus.  Mokytojos Genovaitė K. Sonata  Mokytojos Genovaitė O., Jolita    Mokytojos Rita, Jolita  Mokytojos Irena, Enrika  kviečia bendruomenę  Mokytoja Sonata, bendruomenė  Mokytojos Rita, Jolita, Aldona ir bendruomenė  ,,Bitučių“ grupė kviečia visus  Pristatymas Zoom platformoje  Mokytoja Rita  Mokytoja Aldona  Mokytoja Rima  Mokytojos Genovaitė K. Enrika  Mokytojos Jūratė, Stasė,  Rima, Žaneta, prisijungia visa bendruomenė  Mokytojos Nemira, Stasė, Genovaitė, Enrika | | 2021- 01- 11  2021-01-18 – 22 dieną.  2021 metai  2021 sausis, balandis  2021 vasaris  2021-02-12  2021-02-15  2021 vasaris  2021 vasaris  2021  vasario – balandžio mėnuo  2021 sausis – gruodis  2021 sausis – gruodis  Visus metus (kartą į savaitę) |
| 15.Sveikatingumo projektas „Judam, krutam visada, sportas mūsų sveikata“ (atliepti sveikatos programos ,,Noriu augti sveikas“ uždavinius) | | Mokytojos Stasė, Jūratė, Rima, Žaneta, visuomenės sveikatos specialistas, socialinis pedagogas | | Visus metus kas antro mėnesio ketvirtadienį |
| 16. Respublikinė akcija ,,Sportuojantis koridorius“ organ. RIUKKPA (Sveikatos programos integravimui) | | Mokytojos Genovaitė O. Jolita | | 2021 vasaris, lapkritis |
| 17. Respublikinis projektas ,,Laimingas vanduo“ | | Mokytojai, socialinis pedagogas | | 2021 kovo – birželio mėnuo |
| 18. Respublikinis projektas ,,Visa mokykla šoka“ | | Neformaliojo ugdymo mokytoja Aldona, bendruomenė | | 2021 sausis – birželis |
| 19. Sporto rėmimo fondo projektas ,,Aš judu ir tave kviečiu“ | | Direktoriaus pavaduotojas ugdymui, kūno kultūros mokytojas, socialinis ped. | | Visus metus, pagal tvarkaraščius |
| 20. Prevencinis projektas ,,Mėnuo be patyčių“ organiz. ,,Vaikų linija“ | | Socialinis pedagogas | | 2021 kovas |
| 21. Amatų dirbtuvėlės kartu su tėveliais ,,Drugelių“ grupės bendruomenė | | Mokytojos Nemira, Stasė, tėvai | | 2021 kovas |
| 22.Kovo –11 Lietuvos Nepriklausomybės Atkūrimo diena ,,Lietuva, tau mano darbeliai“ | | Mokytojai, vaikai, tėvai | | 2021 kovo 08-10 dienomis |
| 23.,,Gandro diena“ ,,Gandrai, gandrai ga-ga, tavo pati ragana“ | | Mokytojos Rima , Žaneta | | 2021 m. kovo  22– 26 dienomis |
| 24.Pagamintų lėlių paroda ,,Mano lėlytė mieliausia“ | | Mokytoja Rima ir bendruomenė | | 2021 kovo – balandžio mėnuo |
| 25. Respublikinis Lietuvos ikimokyklinio ugdymo įstaigų projektas „Mažųjų žaidynės 2021“. Organizatorius Lietuvos TOK ir asociacija RIUKKPA | | Direktorius, mokytojos  Jūratė , Enrika , Sonata | | 2021 metai |
| 26. Darnaus vystymosi įgūdžių programos projektai:  ,,Nykštukų“ grupė,, Įrenkime namus gyvenantiems mūsų kieme“  ,,Kodėlčiukų“ gr. ,,Sraigių gyvenimas ir nauda žmogui“  ,,Pelėdžiukų“ gr. ,,Teritorijoje gyvenantys gyvi organizmai“  ,,Bitučių“ gr. ,,Sliekų nauda dirvožemiui“ | | Direktoriaus pavaduotojas ugdymui,  grupių bendruomenės  Kartojame, nes nepadarėm | | 2021 kovo – birželio mėnuo |
| 27. Respublikinis projektas ,,Sveikatiada” organizatorius ,,Maisto bankas” | | Direktoriaus pavaduotojas ugdymui, socialinis pedagogas, mokytojai, sveikatos specialistas | | Visus metus, pagal planą, temas |
| 28.Respublikinis projektas ,,Mes rūšiuojam” organizatorius gamintojų ir importuotojų asociacija | | Socialinis pedagogas, visa bendruomenė | | Visus metus |
| 29. Respublikinis projektas ,,Darni mokykla” organizatorius Lietuvos vaikų ir jaunimo centras | | Direktoriaus pavaduotojas, socialinis pedagogas visa bendruomenė | | Visus metus |
| 30. Respublikinis projektas ,,Gimtasis miestas vaiko akimis” | | **Vykdo mūsų darželis.** Atsakingi: direk.pav. ugdymui, mok. Rita ir Jolita | | 2021 vasaris – kovas |
| 31.Pramoga ,,Iš kokios aš pasakos” | | Mokytoja Enrika, Jūratė Aldona kviečia visus prisijungti prie pasakų | | 2021 kovas |
| 32. Žemės diena. ,,Paukštelių lizdelių paroda” | | Mokytojos ,Stasė, Nemira, visa bendruomenė | | 2021 kovas – balandis |
| 33.Respublikinis projektas ,,Žalioji palangė” organizatorius LVJC | | Visa bendruomenė | | 2021 pavasaris |
| 34.,,Drugelių” grupės ilgalaikis projektas ,,Žemė žmonių planeta” | | Mokytojos Nemira, Stasė | | 2021 vasaris – gruodis |
| 35.,,Boružėlių” grupės projektas ,,Linksmieji akmenukai” | | Mokytojos Genovaitė K. Enrika, bendruomenė | | 2021 balandžio – birželio mėnuo |
| 36.Atvira veikla anglų kalba integruota su informatika priešmokyklinėje grupėje | | Mokytojos Irena ir Nerija | | 2021 balandis |
| 37. Akcija „Darom“ Anykštos upės pakrančių ir savo kiemo tvarkymas | | Mokytoja Sonata,pav.ūkio reikalams, vyresnės grupės, mokytojai, tėvai | | 2021 balandis |
| 38.Tarptautinė šokio diena ,,Šokių šventė“ | | Neformaliojo ugdymo mokytoja Aldona | | 2021- 04-29 |
| 39. ,,Lašelio kelionė“ atvira veikla | | Mokytoja Rita | | 2021 balandis |
| 40.Mamyčių dienai šventė ,, Su mamyte kartu“ | | Visos grupės | | 2021 gegužės pirma savaitė |
| 41.Paroda ,,Piešiame savo mamytę“ | | Genovaitė O. , Jolita | | 2021 gegužė |
| 42. Prevencinis projektas ,,Mėnuo be smurto“ | | Socialinis pedagogas, sveikatos specialistas. | | 2021 gegužė |
| 43. Tarptautinė nerūkymo diena. | | Socialinis pedagogas, visuomenės sveikatos specialistas | | 2021 gegužė |
| 44.Sveikatingumo žygis pėsčiųjų taku ,,Aš einu – ir tave kviečiu“ | | Mokytoja Sonata, bendruomenė | | 2021 gegužė |
| 45.Linksmosios estafetės“. Vaikų gynimo diena | | Mokytoja Sonata, bendruomenė | | 2021-06-01 |
| 46. Paroda ,,Linksmoji abėcėlė“  darželio kieme | | Mokytojos Irena, Enrika | | 2021 rugsėjis |
| 47. Respublikinis projektas ,,Judumo savaitė“ organizatorius Aplinkos ministerija | | Mokytojos Jūratė, Enrika, Sonata | | 2021 rugsėjis |
| 48.Pramoga ,,Ožio diena“ Kviečiam žiemą ateiti pas mus. | | Mokytojos Nemira ,Stasė | | 2021 spalis |
| 49. ,,Mūsų mažieji draugai“ Pasaulinei gyvūnų globos dienai | | Mokytojos Rima ,Žaneta | | 2021 spalio 4–9 |
| 50. Tarptautinė tolerancijos diena | | Socialinis pedagogas | | 2021 lapkritis |
| 51. Tarptautinė sveikinimosi diena. Draugo diena | | Rima, Žaneta | | 2021 lapkritis |
| 52. Projektas ,, Apkabinsiu šiluma visus“ su socialiniu partneriu Aknystos globos namais | | Socialinis pedagogas,  mokytojos Jūratė, Irena, Aldona | | 2021 lapkritis -gruodis |
| 53..Projektas ,,Kūrybinės dirbtuvėlės“ | | socialinis pedagogas | | Pir., treč. vyr. grupės |
| 54. Kūrybinis konkursas –,,Pasipuoškime savo duris“ (žiemos, kalėdiniai motyvai) | | Direktoriaus pavaduotojas ugdymui, bendruomenė | | 2021 gruodis |
| 55. Aktyvi mokykla ( pagal parengtą planą) | | Direktoriaus pavaduotojas ugdymui, bendruomenė | | Visus metus (kartą į mėnesį) |
| **Išvykos** | | | | |
| 1.Išvyka į Anykščių menų inkubatorių | | Mokytoja Irena ,,Pelėdžiukų“ grupė | | 2021 balandis |
| 2. Edukacinė-pažintinė ekskursija į angelų muziejų | | Mokytojos Rita, Jolita ir ,,Bitučių“ grupė | | 2021 kovas |
| 3. Išvyka į Anykščių muzikos mokyklą | | Direktoriaus pavaduotojas ugdymui, mokytoja Aldona | | 2021 gegužė |
| 4.Pažintinė išvyka į Anykščių krašto 505 apsaugos kuopą. | | Mokytojos Rita, Jolita ir ,,Bitučių“ grupė | | 2021 balandis |
| 5.Ekskursija į ,,Anūkis“ ūkį | | ,,Pelėdžiukai“,,,Nykštukai“ | | 2021 gegužė |
| 6.Išvyka į B. Buivydaitės muziejų | | Mokytojos Stasė, Jūratė | | 2021 balandis |
| 7.Išvyka į Anykščių Regioninio parko direkciją. | | Mokytojos Jūratė, Irena, Stasė, Enrika | | 2021 kovas |
| 8. Išvyka į S. L. Didžiulių biblioteką | | ,,Pelėdžiukai“, ,,Nykštukai“ | | 2021 spalis |
| 9. Išvyka į regionini parką | | ,,Drugeliai“ | | 2021 rugsėjis |
| 10.Išvyka į gaisrinę, policiją | | ,,Pelėdžiukai“ ,,Nykštukai“ | | 2021 spalis |
| 11.Edukacinė programa ,,Prie balto kūčių stalo“ | | Mokytojos Rita, Jolita | | 2021 gruodis |

|  |  |  |
| --- | --- | --- |
| **Tradiciniai renginiai** | **Atsakingi vykdytojai** | **Data** |
| 1. „Atsisveikinimas su kalėdine eglute. Trys Karaliai“ | Mokytojos Nemira, Irena, Genovaitė, Aldona | 2021-01-05 |
| 2. Pilietinė akcija ,,Atmintis gyva, nes liudija“ organizatorius Tarptautinė komisija Lietuvoje karo nusikaltimams vertinti | Direktoriaus pavaduotojas ugdymui, mokytojai | 2021-01-13 |
| 3. Gražiausia pavasario šventė ,,Velykų rytą saulė pražydo” | Mokytojos Genovaitė K., Žaneta | 2021-04-06 |
| 4. Kaziuko mugė ,, Aš mažasis meistrelis“ | Genovaitė O. Jolita. Visos grupės su tėveliais | 2021  kovas |
| 5.,,Sveikuolių grupės rinkimai“ atmintinė tėvams ,,Vaikų maitinimas pagal sveikatai palankus“ | Direktorius,  socialinis pedagogas,  maitinimo organizavimo specialistas | 2021 balandis-gruodis |
| 6. Tradicinės darželio savaitės:  6.1.,,Man kuprinė ant pečių, o kuprinėj – obuolių“  6.2.Jau žiogai smuikeliais vasarą palydi | Direktorius, mokytojai  Genovaitė K., Enrika | 2021  gegužė  rugsėjis |
| 7.Rajoninė sporto šventė ,,Koja vartai kamuoliukas - aš mažasis futboliukas“ | Mokytojos Jūratė ir Sonata | 2021 balandis-gegužė |
| 8. Išleistuvės į mokyklą ,,Užveriu darželio vartus“ | Priešmokyklinio ugdymo mokytojos Jūratė, Stasė, Enrika, Irena, Aldona | 2021  gegužė |
| 9. Rugsėjo pirmosios šventė ,,Jau darželis mūsų laukia“ | Mokytojos Jūratė, Stasė, Irena, Enrika, Aldona, bendruomenė | 2021-09-01 |
| 10. Muzikinis sveikinimas mokytojams  ,,Jums , mūsų antrosios mamos“ | neformaliojo švietimo mokytoja Aldona | 2021 spalis |
| 11. Europos sveiko maisto diena  ,,Gaminam sveikiau ir augam greičiau“ | Visuomenės sveikatos specialistas | 2021 lapkritis |
| 12. ,,Man kelią žvaigždelė ir mano žibintas nušviečia“ | Mokytojos Nemira, Stasė  bendruomenė | 2021  lapkritis |
| 13. Advento vakaronė  ,,Darant gerus darbus – laukiam gražiausių švenčių““ | Neformaliojo ugdymo mokytoja Aldona, vyresnių grupių mokytojai, tėvai | 2021  lapkritis-  gruodis |
| 14. Susitikimai su Kalėdų Seneliu | Grp. mokytojai, nefor. ugdymo mokytojas | 2021  gruodis |
| 15.Įstaigos papuošimas pagal metų laikus | dailės grupė | Visus metus |
| 16.Paroda ,,Aš numarginau tau margutį“ | Mokytojai, vaikai, tėvai | 2021 balandis |
| 17.Įrengtų edukacinių erdvių, priemonių grupėse apžiūra | Direktorius, direktoriaus pavaduotojas ugdymui | 2021  gegužė |
| 18. Paroda ,,Rudens spalvų šėlsmas“ | Mokytojos Stasė ir Nemira | 2021 rugsėjis |
| 19.Kūrybinė tėvų-vaikų darbų paroda ,,Mūsų daržas“ (panaudoti informacines technologijas) | Mokytojos Žaneta, Nerija | 2021 rugpjūtis – rugsėjis |
| 20. Bendradarbiavimas su socialiniais partneriais: Aknystos globos namai,  Anykščių regioninio parko direkcija,  Anykščių S. ir L. Didžiulių biblioteka,  A.Vienuolio progimnazija, Anykščių visuomenės sveikatos biuras, Buivydaitės muziejus, miesto ikimokyklinės įstaigos | Direktoriaus pavaduotojas ugdymui, socialinis pedagogas, mokytojai | Visus metus |
| **VI. Tėvų susirinkimai grupėse** | | |
| **1.,,Bitučių“ gr:**  1.1.Projekto ,,Atverkime duris į profesijų šalį“ užbaigimas, pristatymas. Vaikų pasiekimų vertinimas. Žinių šventė.  1.2. Darželio prioritetai, vaikų adaptacija  **2.** **,,Kodėlčiukų“ gr.**  2.1. ,,Pirmieji metai darželyje“. 2 – 3 metų ypatumai“  2.2. ,,3 -4 metų amžiaus vaikų ypatumai“  **3.,,Boružėlių“ gr.**  3.1.,,Ką veikti su vaiku namuose”. Vaikų ugdymosi pasiekimai"  3.2. ,,Svarbiausia ikimokyklinuko veikla – žaidimas“ Vaikų ugdymosi pasiekimai.  **4.,,Nykštukų“ gr.**  4.1. STEAM veikla grupėje. Projekto ,,Paukšteliai tarp mūsų „vykdymo pristatymas  4.2. ,,Aš jau priešmokyklinukas“. Susitikimas su mokytoju.  **5. ,,Drugelių“ gr.**  5.1 Vykdomos programos ,,Kimočiai“ vaikų veikla. Einamieji reikalai.  5.2. Smulkiosios motorikos nauda. ,,Miklūs piršteliai – lanksčios mintys“  **6. ,,Giliukų“ gr.:**  6.1 ,,Vaiko veikla namuose. Nuotolinis ugdymas. Vaikų pasiekimų ir pažangos vertinimo pristatymas“  6.2. ,,Apie savitvardą: kuo ji svarbi ir kaip ją ugdyti?“ Vaikų pažanga ir pasiekimai  **7.,Pelėdžiukų“ gr.**  7.1,,Kaip skatinti vaikų motyvaciją?“ Diskusija. Ugdymosi pasiekimų aptarimas.  7.2.,,Šiuolaikinių vaikų ugdymo ypatumai. Pasiekimų aprašas šešiamečiams. Svečiuose pirmokų mokytoja | Direktorius, direktoriaus pavaduotojas ugdymui, tėvai, specialistai | 2021 balandis  2021 rugsėjis  2021 gegužė  2021 rugsėjis  2021 gegužė  2021 rugsėjis  2021 gegužė  2021 rugsėjis  2021 gegužė  2021 rugsėjis  2021 gegužė  2021 rugsėjis  2021 gegužė  2021 rugsėjis |

|  |  |  |
| --- | --- | --- |
| **VII. Pedagoginės veiklos priežiūra:** |  | |
| 1. Ugdymo proceso planavimo kokybė | Direktorius, direktoriaus pavaduotojas ugdymui | Nuolat |
| 2. Edukacinių erdvių atnaujinimas grupėse | Direktorius, direktoriaus pavaduotojas ugdymui | 2021 |
| 3. Mokytojų ir šeimos bendradarbiavimas palaikant ir stiprinant vaikų sveikatą, tolimesnis maitinimo tobulinimas pagal ,,Sveikatai palankus“ | Direktorius, direktoriaus pavaduotojas ugdymui | Nuolat |
| 4. Vaikų pasiekimų pažangos vertinimas | Direktorius, direktoriaus pavaduotojas ugdymui | 2021 gegužė ,rugsėjis |
| 5. Sveikatos saugojimo kompetencijos ugdymas ikimokyklinio ir priešmokyklinio ugdymo grupėse atliepiant sveikatos programą ,,Noriu augti sveikas“ | Direktorius, sveikatos priežiūros specialistas | Nuolat |
| 6.Aktyvios mokyklos renginių taikymas kasdieninėje veikloje | Direktorius, direktoriaus pavaduotojas ugdymui | Visus metus |
| 7. Informacijos pateikimas tėvams, taikant naujus būdus bendravimui. | Direktorius | Nuolat |
| 8. Sudaryti sąlygas mokytojams kelti kvalifikaciją mokymuose, seminaruose, kursuose, nuotoliniu būdu | Direktorius, direktoriaus pavaduotojas ugdymui | Nuolat |
| 9. Paskaita mokytojams (nuotoliniu būdu) | Direktorius | 2021 gegužė |
| 10. Anykščių ŠPT psichologės Neringos Grybienės paskaita (pagal galimybes) | Direktorius | 2021  spalis |
| 11. Individualių konsultacijų pedagogams, tėvams teikimas | Direktorius, direktoriaus pavaduotojas, logopedas, socialinis pedagogas, visuomenės sveikatos specialistas | Nuolat |

**IV. VALDYMO IR MATERIALINĖS BAZĖS TOBULINIMAS**

|  |  |  |
| --- | --- | --- |
| Priemonės | Atsakingi vykdytojai | laikas |
| 1. Sudaryti ir patvirtinti mokytojų ir kitų darbuotojų sąrašus pagal užimamus etatus | Direktorius,  vyr. buhalteris | 2021  sausis |
| 2. Sudaryti ir patvirtinti mokytojų ir aptarnaujančio personalo kasmetinių atostogų grafiką | Direktorius | 2021 vasaris |
| 3.3. Parengti Darželio veiklos planą 2021 m., aptarti mokytojų ir įstaigos tarybos posėdžiuose | Direktorius, veiklos plano parengimo darbo grupė | 2021  sausis |
| 3. Įgyvendinti metinį veiklos planą ir atsiskaityti bendruomenei. | Direktorius, direktoriaus pavaduotojas ugdymui | Metus užbaigus |
| 4. Organizuoti ir vykdyti Darželio vidaus auditą įstaigoje | Direktorius ir vidaus audito darbo grupė | 2 kartus |
| 5. Organizuoti tėvų tarybos sudėties atnaujinimą | Direktorius | 2021  Sausis-rugsėjis |
| 6. Teikti ataskaitas dėl korupcijos prevencijos programos vykdymo | Pirmininkas | Savivaldybės nustatyta tvarka |
| 7. Patvirtinti Darželio 2021 m. biudžeto projektą | Direktorius,  vyr. buhalteris | 2021  sausis |
| 8. Vaikų saugumo užtikrinimui kontroliuoti, kaip vykdomos higienos normos grupėse, virtuvėje, baseine, skalbykloje, muzikos, sporto salėse, kitose patalpose ir lauko aikštelėse | Direktorius, maisto organizavimo specialistas | Visus metus |
| 9.Ugdymo(si) aplinkos gerinimas ugdymo priemonių įsigijimas pagal vaikų amžių, poreikius. Plėsti, atnaujinti lauko erdves | Direktorius | Visus metus pagal poreikį, |
| 10. Ugdymo (si) aplinkos gerinimas  Atnaujinti dalį takų dangos. | Direktorius | 2021 |
| 11. Įsigyti naują lauko įrenginį | Direktorius | 2021 |
| 12. Materialinių medžiagų tvarkymas ir pasiruošimas metinei įstaigos inventorizacijai | nurašymo komisijos pirmininkė G. Orlovienė | 2021 spalis-lapkritis |
| 13. Atnaujinti baldus priešmokyklinėje grupėje | Direktorius | 2021 gegužė |
| 14. Skatinti savivaldos ir darbuotojų iniciatyvas, siekiant tobulinti Darželio veiklą | Direktorius,  direktoriaus pavaduotojas ugdymui | Nuolat |
| 15. Koordinuoti Darželio įstaigos tarybos veiklą | Direktorius | Nuolat |
| 16. Skatinti mokytojų bendradarbiavimą ir gerosios patirties sklaidą, dalyvauti miesto ir respublikiniuose konkursuose, parodose | Direktorius,  direktoriaus pavaduotojas ugdymui | Nuolat |

PRITARTA

Anykščių vaikų lopšelio-darželio „Žiogelis“ įstaigos tarybos

2020 m. gruodžio 28 d. posėdžio protokoliniu nutarimu (protokolas Nr. 4 )